CELEX: 62009TN0502
Language: el
Date: 2009-12-11 00:00:00
Title: Υπόθεση T-502/09: Προσφυγή της 11ης Δεκεμβρίου 2009 — Inovis κατά ΓΕΕΑ — Sonaecom (INOVIS)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/35
            
         Προσφυγή της 11ης Δεκεμβρίου 2009 — Inovis κατά ΓΕΕΑ — Sonaecom (INOVIS)
   (Υπόθεση T-502/09)
   2010/C 51/68
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Inovis, Inc. (Alpharetta, Ηνωμένες Πολιτείες Αμερικής) (εκπρόσωποι: R. Black και B. Ladas)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sonaecom — Serviços de Communicações, S.A. (Maia, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Σεπτεμβρίου 2009 στην υπόθεση R 1691/2008-1·
            
         
               —
            
            
               να διατάξει το τμήμα προσφυγών του καθού να δεχθεί την αίτηση καταχωρίσεως κοινοτικού σήματος, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «INOVIS» για προϊόντα και υπηρεσίες των κλάσεων 9, 35, 38 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο στην Πορτογαλία λεκτικό σήμα «NOVIS» για προϊόντα και υπηρεσίες των κλάσεων 9, 35, 37, 38, 41 και 42
   
      Απόφαση του τμήματος ανακοπών: Δέχθηκε την ανακοπή
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009, καθόσον το τμήμα προσφυγών εσφαλμένως: (i) δεν έλαβε υπόψη τις σαφείς διαφορές μεταξύ των προϊόντων και των υπηρεσιών που καλύπτει, αντιστοίχως, καθένα από τα οικεία σήματα, πέραν δε τούτου, κακώς έκρινε ότι το προγενέστερο σήμα αφορά τις κλάσεις 9 και 42, ενώ το πορτογαλικό γραφείο εμπορικών σημάτων είχε απορρίψει την αίτηση καταχωρίσεως για τις ως άνω κλάσεις και, εν πάση περιπτώσει, δεν αποδείχθηκε κατά τη διαδικασία η ύπαρξη τέτοιας καταχωρίσεως, (ii) αγνόησε τις πρόδηλες εννοιολογικές διαφορές των οικείων σημάτων και (iii) εκτίμησε ότι συντρέχει κίνδυνος συγχύσεώς τους.